title: Provedbena odluka Vijeća (ZVSP) 2017/1429 od 4. kolovoza 2017. o provedbi Odluke (ZVSP) 2015/1333 o mjerama ograničavanja s obzirom na stanje u Libiji

text:
               5.8.2017

               HR

               Službeni list Europske unije

               L 204/110

         PROVEDBENA ODLUKA VIJEĆA (ZVSP) 2017/1429
   od 4. kolovoza 2017.
   o provedbi Odluke (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1), a posebno njezin članak 12. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 1970 (2011), odobrio je 21. srpnja 2017. dodavanje jednog plovila na popis plovila koja podliježu mjerama ograničavanja.

               (3)

               Prilog V. Odluci (ZVSP) 2015/1333 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog V. Odluci (ZVSP) 2015/1333 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 4. kolovoza 2017.

            Za Vijeće

            Predsjednik

         M. MAASIKAS

      (1)  SL L 206, 1.8.2015., str. 34.

      PRILOG

                  1.

                  Plovilo navedeno u nastavku dodaje se na popis plovila na koja se primjenjuju mjere ograničavanja iz Priloga V. Odluci (ZVSP) 2015/1333:

            B.   Subjekti

                  1.

                     Ime: CAPRICORN

                     Alternativno ime: nije dostupno. Prijašnje alternativno ime: nije dostupno. Adresa: nije dostupno. Uvršten na popis:21. srpnja 2017.

                     Dodatne informacije

                  IMO: 8900878. Uvršten na popis na temelju stavaka 10. (a) i 10. (b) rezolucije 2146 (2014), kako je proširena i izmijenjena stavkom 2. rezolucije 2362 (2017) (zabrana utovara, prijevoza i istovara; zabrana ulaska u luke). Ovo uvrštavanje valjano je od 21. srpnja do 21. listopada 2017. na temelju stavka 11. rezolucije 2146 (2014) osim ako ga ranije poništi Odbor na temelju stavka 12. rezolucije 2146. Država zastave: Tanzanija. Plovilo se 16. srpnja 2017. nalazilo nadomak obale Cipra.


title: Provedbena odluka Komisije (EU) 2015/2281 оd 4. prosinca 2015. o odobravanju stavljanja na tržište proizvoda koji sadržavaju genetski modificirani kukuruz MON 87427 (MON-87427-7), sastoje se ili su proizvedeni od njega, na temelju Uredbe (EZ) br. 1829/2003 Europskog parlamenta i Vijeća (priopćeno pod brojem dokumenta C(2015) 8587) (Tekst značajan za EGP)

text:
               8.12.2015

               HR

               Službeni list Europske unije

               L 322/67

         PROVEDBENA ODLUKA KOMISIJE (EU) 2015/2281
   оd 4. prosinca 2015.
   o odobravanju stavljanja na tržište proizvoda koji sadržavaju genetski modificirani kukuruz MON 87427 (MON-87427-7), sastoje se ili su proizvedeni od njega, na temelju Uredbe (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2015) 8587)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 7. stavak 3. i članak 19. stavak 3.,
   budući da:

               (1)

               Dana 11. lipnja 2012. Monsanto Europe S.A. nadležnom tijelu Belgije u skladu s člancima 5. i 17. Uredbe (EZ) br. 1829/2003 podnio je zahtjev za stavljanje na tržište hrane, sastojaka hrane i hrane za životinje koji sadržavaju kukuruz MON 87427, sastoje se ili su proizvedeni od njega („zahtjev”).

               (2)

               Zahtjev obuhvaća i stavljanje na tržište genetski modificiranog kukuruza MON 87427 u proizvodima koji se sastoje od njega ili ga sadržavaju za namjene koje ne uključuju hranu i hranu za životinje, kao i svakog drugog kukuruza, osim za uzgoj.

               (3)

               U skladu s člankom 5. stavkom 5. i člankom 17. stavkom 5. Uredbe (EZ) br. 1829/2003 zahtjev sadržava podatke i informacije koji su potrebni u skladu s prilozima III. i IV. Direktivi 2001/18/EZ Europskog parlamenta i Vijeća (2) te informacije i zaključke o procjeni rizika provedenoj u skladu s načelima utvrđenima u Prilogu II. toj Direktivi. Zahtjev sadržava i plan praćenja učinaka na okoliš u skladu s Prilogom VII. Direktivi 2001/18/EZ.

               (4)

               Europska agencija za sigurnost hrane („EFSA”) dala je 19. lipnja 2015. pozitivno mišljenje u skladu s člancima 6. i 18. Uredbe (EZ) br. 1829/2003. Zaključila je da je genetski modificirani kukuruz MON 87427 kako je opisan u zahtjevu jednako siguran kao njegov konvencionalni ekvivalent i druge vrste kukuruza koje nisu genetski modificirane te da nije vjerojatno da bi mogao imati negativne učinke na zdravlje ljudi i životinja te na okoliš u kontekstu područja primjene (3).

               (5)

               EFSA je u svojem mišljenju uzela u obzir sva specifična pitanja i dvojbe država članica koji su izneseni u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. Uredbe (EZ) br. 1829/2003.

               (6)

               EFSA je u svojem mišljenju također zaključila da je plan praćenja učinaka na okoliš koji je dostavio podnositelj zahtjeva i koji se sastoji od općeg plana nadzora u skladu s predviđenim namjenama proizvoda.

               (7)

               Uzimajući u obzir navedeno, potrebno je dati odobrenje za proizvode koji sadržavaju genetski modificirani kukuruz MON 87427, koji se sastoje ili su proizvedeni od njega.

               (8)

               Svakom bi genetski modificiranom organizmu (dalje u tekstu „GMO”) trebalo dodijeliti jedinstveni identifikacijski kôd, kako je predviđeno u Uredbi Komisije (EZ) br. 65/2004 (4).

               (9)

               Na temelju mišljenja EFSA-e nisu potrebni posebni zahtjevi za označivanje za hranu, sastojke hrane i hranu za životinje koja sadržava genetski modificirani kukuruz MON 87427 te koja se sastoji ili je proizvedena od njega, osim onih koji su predviđeni u članku 13. stavku 1. i članku 25. stavku 2. Uredbe (EZ) br. 1829/2003. Međutim, kako bi se zajamčila upotreba tih proizvoda u okviru granica odobrenja dodijeljenog ovom Odlukom, pri označivanju proizvoda koji sadržavaju kukuruz MON 87427 ili proizvoda koji se sastoje od njega, osim prehrambenih proizvoda, trebalo bi jasno istaknuti da se predmetni proizvodi ne smiju upotrebljavati za uzgoj.

               (10)

               U članku 4. stavku 6. Uredbe (EZ) br. 1830/2003 Europskog parlamenta i Vijeća (5) utvrđeni su zahtjevi označivanja za proizvode koji sadržavaju GMO-ove ili se sastoje od njih. Zahtjevi sljedivosti tih proizvoda utvrđeni su u članku 4. stavcima 1. do 5., a zahtjevi sljedivosti hrane i hrane za životinje proizvedene od GMO-ova utvrđeni su u članku 5. te Uredbe.

               (11)

               Nositelj odobrenja trebao bi podnositi godišnja izvješća o provedbi i rezultatima aktivnosti utvrđenih u planu praćenja učinaka na okoliš. Te bi rezultate trebalo dostaviti u skladu s Odlukom Komisije 2009/770/EZ (6). Mišljenje je EFSA-e da nije opravdano uvođenje posebnih uvjeta ili ograničenja za stavljanje na tržište i/ili za upotrebu i rukovanje hranom i hranom za životinje, uključujući zahtjeve za nadzorom upotrebe hrane i hrane za životinje nakon stavljanja na tržište, niti posebnih uvjeta za zaštitu posebnih ekosustava/okoliša i/ili geografskih područja, kako je predviđeno u članku 6. stavku 5. točki (e) i članku 18. stavku 5. točki (e) Uredbe (EZ) br. 1829/2003.

               (12)

               Sve relevantne informacije o odobrenju proizvoda trebalo bi upisati u registar Zajednice genetski modificirane hrane i hrane za životinje, kako je predviđeno u Uredbi (EZ) br. 1829/2003.

               (13)

               O ovoj je Odluci potrebno obavijestiti stranke Kartagenskog protokola o biološkoj sigurnosti uz Konvenciju o biološkoj raznolikosti Mehanizmom za razmjenu informacija o biološkoj sigurnosti, u skladu s člankom 9. stavkom 1. i člankom 15. stavkom 2. točkom (c) Uredbe (EZ) br. 1946/2003 Europskog parlamenta i Vijeća (7).

               (14)

               Stalni odbor za bilje, životinje, hranu i hranu za životinje nije donio mišljenje u roku koji je odredio njegov predsjednik. Provedbeni akt smatrao se potrebnim i predsjednik Odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU ODLUKU:
   Članak 1.
   Genetski modificirani organizam i jedinstveni identifikacijski kod
   Genetski modificiranom kukuruzu (Zea mays L.) MON 87427, kako je utvrđeno u točki (b) Priloga ovoj Odluci, dodjeljuje se jedinstveni identifikacijski kod MON-87427-7, kako je predviđeno u Uredbi (EZ) br. 65/2004.
   Članak 2.
   Odobrenje
   Odobrenje u smislu članka 4. stavka 2. i članka 16. stavka 2. Uredbe (EZ) br. 1829/2003 daje se za sljedeće proizvode, u skladu s uvjetima utvrđenima u ovoj Odluci:

               (a)

               hrana i sastojci hrane koji sadržavaju kukuruz MON-87427-7, sastoje se ili su proizvedeni od njega;

               (b)

               hrana za životinje koja sadržava kukuruz MON-87427-7, sastoji se ili je proizvedena od njega;

               (c)

               kukuruz MON-87427-7 u proizvodima koji ga sadržavaju ili se sastoje od njega za druge namjene od onih iz točaka (a) i (b), osim za uzgoj.

         Članak 3.
   Označivanje
   1.   Za potrebe zahtjeva za označivanje utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „kukuruz”.
   2.   Riječi „ne za uzgoj” navode se na oznaci i u popratnim dokumentima proizvoda koji sadržavaju kukuruz MON-87427-7 ili se sastoje od njega, osim proizvoda iz članka 2. točke (a).
   Članak 4.
   Praćenje učinaka na okoliš
   1.   Nositelj odobrenja pobrinut će se za uspostavu i provedbu plana praćenja učinaka na okoliš, kako je utvrđeno u točki (h) Priloga.
   2.   Nositelj odobrenja Komisiji podnosi godišnja izvješća o provedbi i rezultatima aktivnosti utvrđenih u planu praćenja u skladu s Odlukom 2009/770/EZ.
   Članak 5.
   Registar Zajednice
   Informacije iz Priloga ovoj Odluci upisuju se u registar Zajednice genetski modificirane hrane i hrane za životinje, kako je predviđeno u članku 28. Uredbe (EZ) br. 1829/2003.
   Članak 6.
   Nositelj odobrenja
   Nositelj odobrenja je Monsanto Europe S. A., Belgija, koji zastupa Monsanto Company, Sjedinjene Američke Države.
   Članak 7.
   Valjanost
   Ova se Odluka primjenjuje u razdoblju od deset godina od dana objave.
   Članak 8.
   Adresat
   Ova je Odluka upućena trgovačkom društvu Monsanto Europe S.A., Avenue de Tervuren 270-272, B-1150 Bruxelles, Belgija.

      Sastavljeno u Bruxellesu 4. prosinca 2015.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Direktiva 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

      (3)  EFSA-ino povjerenstvo za GMO (EFSA-ino povjerenstvo za genetski modificirane organizme), 2015. Znanstveno mišljenje o zahtjevu (EFSA-GMO-BE-2012-110), koji je podnio Monsanto, za stavljanje na tržište genetski modificiranog kukuruza MON 87427, tolerantnog na herbicide za specifično tkivo, za uporabu u hrani i hrani za životinje, uvoz i obradu u skladu s Uredbom (EZ) br. 1829/2003. EFSA Journal 2015.; 13(6):4130, 25 str. doi:10.2903/j.efsa.2015.4130.

      (4)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).

      (5)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ (SL L 268, 18.10.2003., str. 24.).

      (6)  Odluka Komisije 2009/770/EZ od 13. listopada 2009. o utvrđivanju standardnih obrazaca za izvješćivanje o rezultatima praćenja namjernog uvođenja genetski modificiranih organizama u okoliš, kao proizvoda ili u sastavu proizvoda, za potrebe stavljanja na tržište, u skladu s Direktivom 2001/18/EZ Europskog parlamenta i Vijeća (SL L 275, 21.10.2009., str. 9.).

      (7)  Uredba (EZ) br. 1946/2003 Europskog parlamenta i Vijeća od 15. srpnja 2003. o prekograničnom prijenosu genetski modificiranih organizama (SL L 287, 5.11.2003., str. 1.).

      PRILOG
      (a)   Podnositelj zahtjeva i nositelj odobrenja:

                  Naziv

                  :

                  Monsanto Europe S.A.

                  Adresa

                  :

                  Avenue de Tervuren 270-272, B-1150 Bruxelles, Belgija

            U ime trgovačkog društva Monsanto Company – 800 N. Lindbergh Boulevard – St. Louis, Missouri 63167, Sjedinjene Američke Države.
      (b)   Opis i specifikacija proizvoda:

                  1.

                  hrana i sastojci hrane koji sadržavaju kukuruz MON-87427-7, sastoje se ili su proizvedeni od njega;

                  2.

                  hrana za životinje koja sadržava kukuruz MON-87427-7, sastoji se ili je proizvedena od njega;

                  3.

                  kukuruz MON-87427-7 u proizvodima koji ga sadržavaju ili se sastoje od njega za druge namjene od onih iz točaka 1. i 2., osim za uzgoj.

            Genetski modificirani kukuruz MON-87427-7, kako je opisan u zahtjevu, eksprimira protein CP4 EPSPS koji uzrokuje toleranciju specifičnog tkiva na glifosatne herbicide. Eksprimirani CP4 EPSPS odsutan je ili ograničen u muškom reproduktivnom tkivu, što uklanja ili smanjuje potrebu za odstranjivanjem metlice kod kukuruza kada se kukuruz MON-87427-7 upotrebljava kao ženski roditelj u proizvodnji sjemena hibridnog kukuruza.
      (c)   Označivanje:

                  1.

                  za potrebe zahtjeva označivanja utvrđenih u članku 13. stavku 1. i članku 25. stavku 2. Uredbe (EZ) br. 1829/2003 te u članku 4. stavku 6. Uredbe (EZ) br. 1830/2003 „naziv organizma” je „kukuruz”;

                  2.

                  riječi „ne za uzgoj” navode se na oznaci i u popratnim dokumentima proizvoda koji sadržavaju kukuruz MON-87427-7 ili se sastoje od njega, osim proizvoda iz članka 2. točke (a).

            (d)   Metoda otkrivanja:

                  1.

                  specifična kvantitativna metoda za otkrivanje kukuruza MON-87427-7 na temelju lančane reakcije s polimerazom (PCR) u stvarnom vremenu;

                  2.

                  potvrđeno na genomskom DNK-u iz sjemena kukuruza od strane referentnog laboratorija Europske unije osnovanog na temelju Uredbe (EZ) br. 1829/2003, objavljeno na http://gmo-crl.jrc.ec.europa.eu/statusofdossiers.aspx;

                  3.

                  referentni materijal: AOCS 0512-A i AOCS 0406-A dostupni su putem Američkog udruženja naftnih kemičara na http://www.aocs.org/LabServices/content.cfm?ItemNumber=19248

            (e)   Jedinstveni identifikacijski kod:

      MON-87427-7
      (f)   Informacije koje se zahtijevaju na temelju Priloga II. Kartagenskom protokolu o biološkoj sigurnosti uz Konvenciju o biološkoj raznolikosti:

      (Mehanizam za razmjenu informacija o biološkoj sigurnosti, broj evidencijske oznake: objavljuje se u registru Zajednice genetski modificirane hrane i hrane za životinje po objavi).
      (g)   Uvjeti ili ograničenja za stavljanje na tržište, uporabu odnosno rukovanje proizvodima:

      Nije potrebno.
      (h)   Plan praćenja učinaka na okoliš:

      Plan praćenja učinaka na okoliš u skladu s Prilogom VII. Direktivi 2001/18/EZ.
      (Poveznica: plan se objavljuje u registru Zajednice genetski modificirane hrane i hrane za životinje)
      (i)   Zahtjevi za nadzorom uporabe hrane u ljudskoj prehrani nakon stavljanja na tržište:

      Nije potrebno.

         Napomena: s vremenom će možda biti potrebno izmijeniti poveznice na relevantne dokumente. Te će se izmjene učiniti javno dostupnima ažuriranjem registra Zajednice genetski modificirane hrane i hrane za životinje.


title: Provedbena odluka Komisije (EU) 2015/694 оd 24. travnja 2015. o stavljanju na tržište, u skladu s Direktivom 2001/18/EZ Europskog parlamenta i Vijeća, karanfila (Dianthus caryophyllus L. linije 26407) koji je genetski modificiran radi boje cvijeta (priopćeno pod brojem dokumenta C(2015) 2768) (Tekst značajan za EGP)

text:
               30.4.2015

               HR

               Službeni list Europske unije

               L 112/52

         PROVEDBENA ODLUKA KOMISIJE (EU) 2015/694
   оd 24. travnja 2015.
   o stavljanju na tržište, u skladu s Direktivom 2001/18/EZ Europskog parlamenta i Vijeća, karanfila (Dianthus caryophyllus L. linije 26407) koji je genetski modificiran radi boje cvijeta

         (priopćeno pod brojem dokumenta C(2015) 2768)

   (Vjerodostojan je samo tekst na nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (1), a posebno njezin članak 18. stavak 1. prvi podstavak,
   nakon savjetovanja s Europskom agencijom za sigurnost hrane,
   budući da:

               (1)

               U skladu s Direktivom 2001/18/EZ stavljanje na tržište proizvoda koji sadržava genetski modificirani organizam ili kombinaciju genetski modificiranih organizama ili se od njih sastoji podliježe pisanoj suglasnosti nadležnog tijela države članice koja je zaprimila prijavu za stavljanje tog proizvoda na tržište, u skladu s postupkom utvrđenim u toj Direktivi.

               (2)

               U ožujku 2009. poduzetnik Florigene Ltd, Melbourne, Australija, podnio je nizozemskom nadležnom tijelu prijavu u pogledu stavljanja na tržište genetski modificiranog karanfila (Dianthus caryophyllus L. linije 26407).

               (3)

               Prijavom su obuhvaćeni uvoz, distribucija i maloprodaja rezanog cvijeća vrste Dianthus caryophyllus L. linije 26407 kao za sve ostale karanfile.

               (4)

               U skladu s postupkom utvrđenim člankom 14. Direktive 2001/18/EZ nizozemsko nadležno tijelo pripremilo je izvješće o procjeni u kojem je zaključeno da nisu pronađeni razlozi na temelju kojih se ne bi trebala izdati suglasnost za stavljanje na tržište rezanog cvijeća genetski modificiranog karanfila (Dianthus caryophyllus L. linije 26407) u ukrasne svrhe ako su ispunjeni posebni uvjeti.

               (5)

               U izvješću o procjeni nizozemsko nadležno tijelo zaključilo je i da je plan općeg nadzora koji je podnositelj dostavio dovoljan s obzirom na predviđenu uporabu proizvoda.

               (6)

               Izvješće o procjeni podneseno je Komisiji i nadležnim tijelima ostalih država članica, od kojih su neka iznijela i održala prigovore na stavljanje na tržište prethodno spomenutog proizvoda.

               (7)

               U mišljenju Europske agencije za sigurnost hrane (EFSA), objavljenom 12. prosinca 2014., zaključeno je da na temelju svih dostavljenih dokaza nema znanstvenog razloga zbog kojeg bi se smatralo da će stavljanje na tržište genetski modificiranog karanfila (Dianthus caryophyllus L. linije 26407) u ukrasne svrhe imati bilo kakve štetne učinke na zdravlje ljudi ili na okoliš (2). EFSA je zaključila i da je područje primjene plana praćenja koji je dostavio podnositelj prijave u skladu s predviđenom namjenom karanfila.

               (8)

               Pregledom čitave prijave, dodatnih informacija koje je dostavio podnositelj prijave, posebnih prigovora koje su održale države članice u kontekstu Direktive 2001/18/EZ i mišljenja EFSA-e nije utvrđen nijedan razlog koji ide u prilog mišljenju da će stavljanje na tržište rezanog cvijeća genetski modificiranog karanfila (Dianthus caryophyllus L. linije 26407) imati štetne učinke na zdravlje ljudi ili na okoliš u kontekstu njihove predložene uporabe u ukrasne svrhe.

               (9)

               Genetski modificiranom karanfilu (Dianthus caryophyllus L. linije 26407) dodijeljena je jedinstvena identifikacijska oznaka za potrebe Uredbe (EZ) br. 1830/2003 Europskog parlamenta i Vijeća (3) te Uredbe Komisije (EZ) br. 65/2004 (4).

               (10)

               S obzirom na mišljenje Europske agencije za sigurnost hrane nije potrebno utvrditi posebne uvjete za predviđenu primjenu u pogledu rukovanja ili pakiranja proizvoda i zaštite pojedinih ekosustava, okoliša ili zemljopisnih područja.

               (11)

               U predloženo označivanje, odnosno oznaku ili priloženi dokument, potrebno je uključiti tekst kojim se subjekte i krajnje korisnike obavješćuje da se rezano cvijeće Dianthus caryophyllus L. linije 26407 ne smije upotrebljavati za ljudsku ili životinjsku prehranu ni za uzgoj.

               (12)

               Za Dianthus caryophyllus L. linije 26407 metodu otkrivanja kako se zahtijeva točkom D 12. Priloga III.B Direktivi 2001/18/EZ provjerio je i testirao referentni laboratorij Europske unije u studenome 2013.

               (13)

               Odbor osnovan na temelju članka 30. stavka 1. Direktive 2001/18/EZ nije dostavio mišljenje u roku koji je utvrdio njegov predsjednik. Provedbeni akt smatrao se potrebnim i predsjednik odbora podnio je nacrt provedbenog akta žalbenom odboru na daljnje razmatranje. Žalbeni odbor nije donio mišljenje,

         DONIJELA JE OVU ODLUKU:
   Članak 1.
   Suglasnost
   Nizozemsko nadležno tijelo daje pisanu suglasnost za stavljanje na tržište, u skladu s ovom Odlukom, proizvoda utvrđenog u članku 2., kako ga je prijavio Florigene Ltd, Melbourne, Australija (referentna oznaka C/NL/09/02).
   U skladu s člankom 19. stavkom 3. Direktive 2001/18/EZ, u suglasnosti su jasno utvrđeni uvjeti kojima suglasnost podliježe i koji su utvrđeni u člancima 3. i 4.
   Članak 2.
   Proizvod
   1.   Genetski modificirani organizmi koji se stavljaju na tržište kao proizvod (dalje u tekstu „proizvod”) rezano je cvijeće karanfila (Dianthus caryophyllus L.), s modificiranom bojom cvijeta, dobiveno iz kulture stanica Dianthus caryophyllus L. i transformirano bakterijom Agrobacterium tumefaciens soja AGL0 uporabom vektora pCGP2355, a čiji je rezultat linija 26407.
   Proizvod sadržava sljedeći DNK u tri kasete:

               (a)

               Kaseta 1.
               Promotor gena za šalkon sintazu zijevalice, citokrom b5 (difF) cDNA iz petunije koja kodira za protein citokrom b5 radi pojačavanja djelovanja enzima F3′5′H i terminator gena petunije koji kodira za homolog proteina za prijenos fosfolipida.

               (b)

               Kaseta 2.
               cDNA flavonoid 3′5′-hidroksilaze (f3′5′h) iz petunije koja kodira za enzim F3′5′H, ključni enzim u biosintezi antocijanina te promotor i terminator gena za antocijanidin sintazu (ans) iz Dianthus caryophyllus.
               Te dvije kasete ugrađene su u genom biljke u cilju dobivanja željene boje cvijeta.

               (c)

               Kaseta 3.
               Promotor 35S iz mozaičnog virusa cvjetače, 5′ netranslatirana regija gena petunije koja kodira za klorofil a/b vezujući protein, gen SuRB (als) koji kodira za mutirani protein acetolaktat sintaza (ALS) dobiven iz Nicotiana tabacum koji uzrokuje toleranciju na sulfonilureu. To obilježje upotrijebljeno je kao marker u odabiru transformanata.

         2.   Suglasnosti je obuhvaćeno potomstvo dobiveno vegetativnim razmnožavanjem genetski modificiranih karanfila (Dianthus caryophyllus L. linije 26407).
   Članak 3.
   Uvjeti za stavljanje na tržište
   Proizvod se smije staviti na tržište isključivo u ukrasne svrhe, a njegov uzgoj nije dopušten. Proizvod se smije staviti na tržište u skladu sa sljedećim uvjetima:

               (a)

               U skladu s člankom 19. stavkom 3. točkom (b) Direktive 2001/18/EZ, rok valjanosti suglasnosti jest 10 godina od datuma izdavanja suglasnosti;

               (b)

               Jedinstvena identifikacijska oznaka proizvoda jest IFD-26407-2;

               (c)

               Ne dovodeći u pitanje članak 25. Direktive 2001/18/EZ, metodologija za otkrivanje i identificiranje proizvoda, uključujući eksperimentalne podatke koji pokazuju specifičnost metodologije kao metodologije potvrđene u jednom laboratoriju i to referentnom laboratoriju Europske unije javnosti je dostupna na sljedećoj web-stranici: http://gmo-crl.jrc.ec.europa.eu/valid-2001-18.htm;

               (d)

               Ne dovodeći u pitanje članak 25. Direktive 2001/18/EZ, nositelj suglasnosti dužan je nadležnim tijelima i inspekcijskim službama država članica te nadzornim laboratorijima EU-a staviti na raspolaganje pozitivne i negativne kontrolne uzorke proizvoda, ili njegova genetskog materijala, ili referentne materijale;

               (e)

               Tekst „Ovaj je proizvod genetski modificirani organizam.” ili „Ovaj je proizvod genetski modificirani karanfil.” i tekst „nije za ljudsku ili životinjsku prehranu ni za uzgoj” nalaze se na oznaci ili u dokumentu koji je priložen proizvodu.

         Članak 4.
   Praćenje
   1.   Tijekom razdoblja valjanosti suglasnosti nositelj suglasnosti osigurava da je uspostavljen i da se provodi plan praćenja koji se nalazi u prijavi i sadržava plan općeg nadzora radi provjere bilo kakvih štetnih učinaka na zdravlje ljudi ili na okoliš koji su rezultat rukovanja proizvodom ili njegove uporabe.
   Plan praćenja dostupan je na web-stranicama: [poveznica: plan objavljen na internetu].

   2.   Nositelj suglasnosti izravno obavješćuje gospodarske subjekte i korisnike o sigurnosti i općim karakteristikama proizvoda te o uvjetima u pogledu praćenja, uključujući primjerene mjere upravljanja koje je potrebno poduzeti u slučaju slučajnog uzgoja.
   3.   Nositelj suglasnosti Komisiji i nadležnim tijelima država članica podnosi godišnja izvješća o rezultatima aktivnosti praćenja.
   4.   Nositelj suglasnosti u mogućnosti je Komisiji i nadležnim tijelima država članica pružiti sljedeće dokaze:

               (a)

               da se u okviru postojećih mreža za praćenje, uključujući nacionalne mreže za botaničko istraživanje i službe za zaštitu biljaka, kako je utvrđeno u planu praćenja koji se nalazi u prijavi, sakupljaju informacije relevantne za praćenje proizvoda; i

               (b)

               da su postojeće mreže za praćenje iz točke (a) pristale te informacije staviti na raspolaganje nositelju suglasnosti prije roka za podnošenje izvješćâ o praćenju Komisiji i nadležnim tijelima država članica u skladu sa stavkom 3.

         Članak 5.
   Primatelj
   Ova je odluka upućena Kraljevini Nizozemskoj.

      Sastavljeno u Bruxellesu 24. travnja 2015.

            Za Komisiju

         Vytenis ANDRIUKAITIS

            Član Komisije

      (1)  SL L 106, 17.4.2001., str. 1.

      (2)  EFSA-ino povjerenstvo za GMO (EFSA-ino povjerenstvo za genetski modificirane organizme), 2014. Znanstveno mišljenje o prijavi poduzetnika Florigene (referentna oznaka C/NL/09/02) za stavljanje na tržište genetski modificiranog karanfila IFD-26407-2 s modificiranom bojom, za uvoz rezanog cvijeća u ukrasne svrhe, na temelju dijela C Direktive 2001/18/EZ. EFSA Journal 2014;12(12):3935, 18 str. doi:10.2903/j.efsa.2014.3935.

      (3)  Uredba (EZ) br. 1830/2003 Europskog parlamenta i Vijeća od 22. rujna 2003. o sljedivosti i označivanju genetski modificiranih organizama te sljedivosti hrane i hrane za životinje proizvedene od genetski modificiranih organizama i izmjeni Direktive 2001/18/EZ (SL L 268, 18.10.2003., str. 24.).

      (4)  Uredba Komisije (EZ) br. 65/2004 od 14. siječnja 2004. o uspostavi sustava za određivanje i dodjelu jedinstvenih identifikacijskih kodova za genetski modificirane organizme (SL L 10, 16.1.2004., str. 5.).


title: Provedbena odluka Vijeća (EU) 2015/200 od 26. siječnja 2015. o izmjeni Provedbene odluke Vijeća 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u odnosu na Šri Lanku

text:
                  10.2.2015

                  HR

                  Službeni list Europske unije

                  L 33/15

         PROVEDBENA ODLUKA VIJEĆA (EU) 2015/200
         od 26. siječnja 2015.
         o izmjeni Provedbene odluke Vijeća 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u odnosu na Šri Lanku
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 33.,
         uzimajući u obzir prijedlog koji je podnijela Europska komisija,
         budući da:
         1.   UVOD

                     (1)

                     Uredbom (EZ) br. 1005/2008 uspostavlja se sustav Unije za sprečavanje, suzbijanje i zaustavljanje nezakonitog, neprijavljenog i nereguliranog (NNN) ribolova.

                     (2)

                     U poglavlju VI. Uredbe (EZ) br. 1005/2008 utvrđuju se postupak u pogledu utvrđivanja nekooperativnih trećih zemalja, demarši u vezi s državama koje su utvrđene kao nekooperativne treće zemlje, uspostavljanje popisa nekooperativnih trećih zemalja, brisanje s popisa nekooperativnih trećih zemalja, objavljivanje popisa nekooperativnih trećih zemalja i sve hitne mjere.

                     (3)

                     U skladu s člankom 32. Uredbe (EZ) br. 1005/2008, Komisija je Odlukom od 15. studenoga 2012. (2) obavijestila osam trećih zemalja o mogućnosti da ih se utvrdi kao zemlje koje Komisija smatra nekooperativnim trećim zemljama.

                     (4)

                     Komisija je u svoju Odluku od 15. studenoga 2012. uključila informacije o bitnim činjenicama i zapažanjima na kojima se temelji takvo utvrđivanje.

                     (5)

                     Komisija je također 15. studenoga 2012. zasebnim pismima obavijestila tih osam trećih zemalja o tome da razmatra mogućnost njihova utvrđivanja kao nekooperativnih trećih zemalja.

                     (6)

                     Komisija je u tim pismima istaknula da su dotične treće zemlje, kako bi izbjegle utvrđivanje i prijedlog za formalno uvrštavanje na popis nekooperativnih trećih zemalja kako je predviđeno u člancima 31. i 33. Uredbe (EZ) br. 1005/2008, pozvane da, u bliskoj suradnji s Komisijom, izrade plan djelovanja za ispravljanje nedostataka utvrđenih u Odluci Komisije od 15. studenoga 2012.

                     (7)

                     Komisija je stoga pozvala osam dotičnih trećih zemalja da: i. poduzmu sve potrebne mjere za provedbu djelovanja sadržanih u planovima djelovanja koje je predložila Komisija; ii. ocijene provedbu djelovanja sadržanih u planovima djelovanja koje je predložila Komisija; iii. svakih šest mjeseci Komisiji dostavljaju detaljna izvješća s ocjenom provedbe svakog djelovanja s obzirom na, između ostalog, njihovu pojedinačnu i/ili ukupnu djelotvornost u osiguravanju sustava kontrole u ribarstvu koji u potpunosti ispunjava propisane zahtjeve.

                     (8)

                     Tih osam trećih zemalja dobilo je priliku da upute pisane odgovore na pitanja koja su izričito navedena u Odluci od 15. studenoga 2012. te na druge relevantne informacije. Na taj im je način omogućeno da predlože dokaze kako bi opovrgnule ili dopunile činjenice istaknute u Odluci od 15. studenoga 2012. ili kako bi, prema potrebi, donijele plan djelovanja za poboljšavanje stanja i poduzele mjere za ispravljanje stanja. Tim je zemljama osigurano pravo da traže ili pruže dodatne informacije.

                     (9)

                     Komisija je 15. studenoga 2012. pokrenula postupak dijaloga s tih osam trećih zemalja te je istaknula da razdoblje od šest mjeseci u načelu smatra dostatnim za postizanje dogovora.

                     (10)

                     Komisija je nastavila prikupljati i provjeravati sve informacije koje je smatrala potrebnima. Razmotrena su i uzeta u obzir usmena i pisana očitovanja koja je dostavilo tih osam zemalja slijedom Odluke od 15. studenoga 2012. Tih je osam zemalja usmenim ili pisanim putem obavješćivano o razmatranjima Komisije.

                     (11)

                     Provedbena odluka Vijeća 2014/170/EU (3) donesena je 24. ožujka 2014. Tri od osam zemalja obuhvaćenih Odlukom od 15. studenoga 2012. uvrštene su na popis nekooperativnih trećih zemalja jer unatoč pojedinim poduzetim mjerama nisu ispunile svoje obveze prema međunarodnom pravu kao država zastave ili obalna država da poduzmu djelovanja radi sprečavanja, suzbijanja i zaustavljanja NNN ribolova.

                     (12)

                     Komisija je Provedbenom odlukom 2014/715/EU (4) Demokratsku Socijalističku Republiku Šri Lanku („Šri Lanka”) utvrdila kao nekooperativnu treću zemlju u borbi protiv ribolova NNN. U skladu s Uredbom (EZ) br. 1005/2008 Komisija je navela razloge zbog kojih je smatrala da Šri Lanka nije ispunila svoje obveze prema međunarodnom pravu kao država zastave, država luke, obalna države ili država trgovine da poduzme djelovanja radi sprečavanja, suzbijanja i zaustavljanja ribolova NNN.

                     (13)

                     Ovu Odluku o uvrštavanju Šri Lanke na popis nekooperativnih trećih zemalja u borbi protiv ribolova NNN trebalo bi stoga, u kontekstu provedbe Uredbe (EZ) br. 1005/2008, donijeti kao rezultat istražnog postupka i postupka dijaloga provedenih u skladu sa suštinskim zahtjevima i postupovnim zahtjevima koji su utvrđeni u toj Uredbi. Ova Odluka temelji se na tim istražnim postupcima i postupcima dijaloga, uključujući razmijenjenu korespondenciju i održane sastanke kao i na Odluci od 15. studenoga 2012. i Provedbenoj odluci 2014/715/EU. Navedeni postupci i akti zasnivaju se na istim razlozima na kojima se zasniva i ova Odluka. Odluka o uvrštavanju Šri Lanke na popis nekooperativnih trećih zemalja u borbi protiv ribolova NNN trebala bi za sobom povlačiti posljedice navedene u članku 38. Uredbe (EZ) br. 1005/2008.

                     (14)

                     Donošenjem ove Odluke o uvrštavanju Šri Lanke na popis nekooperativnih trećih zemalja u skladu s člankom 33. Uredbe (EZ) br. 1005/2008, Provedbena odluka 2014/715/EU o utvrđivanju Šri Lanke kao nekooperativne treće zemlje više nije relevantna.

                     (15)

                     Na temelju članka 34. stavka 1. Uredbe (EZ) br. 1005/2008 Vijeće kvalificiranom većinom na prijedlog Komisije briše treću zemlju s popisa nekooperativnih trećih zemalja ako ta zemlja dokaže da je stanje zbog kojega je bila uvrštena na taj popis ispravljeno. Odlukom o brisanju s popisa treba u obzir uzeti i to jesu li utvrđene dotične treće zemlje poduzele konkretne mjere kojima se može postići trajno poboljšanje stanja.

               2.   POSTUPAK U VEZI SA ŠRI LANKOM

                     (16)

                     Komisija je na temelju članka 32. Uredbe (EZ) br. 1005/2008 15. studenoga 2012. obavijestila Šri Lanku da razmatra mogućnost utvrđivanja Šri Lanke kao nekooperativne treće zemlje i pozvala Šri Lanku da u bliskoj suradnji sa službama Komisije izradi plan djelovanja za ispravljanje nedostataka utvrđenih u Odluci od 15. studenoga 2012. U razdoblju od prosinca 2012. do lipnja 2014. Šri Lanka je dostavila pisane podneske u kojima je iznijela svoja stajališta i sastala se s Komisijom kako bi raspravile relevantne točke. Komisija je relevantne informacije Šri Lanki dostavila pisanim putem. Komisija je nastavila prikupljati i provjeravati sve informacije koje je smatrala potrebnima. Razmotrena su i uzeta u obzir usmena i pisana očitovanja koja je Šri Lanka dostavila slijedom Odluke Komisije od 15. studenoga 2012., te je Šri Lanka usmenim ili pisanim putem obaviješćivana o razmatranjima Komisije. Komisija je zauzela stajalište da Šri Lanka nije u dostatnoj mjeri riješila pitanja koja izazivaju zabrinutost i nedostatke kako su opisani u Odluci Komisije od 15. studenoga 2012. Osim toga, Komisija je zaključila da mjere predložene u planu djelovanja nisu u potpunosti provedene.

               3.   UTVRĐIVANJE ŠRI LANKE KAO NEKOOPERATIVNE TREĆE ZEMLJE

                     (17)

                     U Odluci od 15. studenoga 2012. Komisija je analizirala dužnosti Šri Lanke i ocijenila njezino ispunjavanje međunarodnih obveza koje ima kao država zastave, država luke, obalna država ili država trgovine. Za potrebe tog ispitivanja Komisija je u obzir uzela parametre navedene u članku 31. stavcima od 4. do 7. Uredbe (EZ) br. 1005/2008.

                     (18)

                     Komisija je ispitala, uzevši u obzir sve relevantne informacije koje je o tome dostavila Šri Lanka, usklađenost Šri Lanke s nalazima iz Odluke od 15. studenoga 2012., predloženi plan djelovanja i mjere poduzete za ispravljanje stanja.

                     (19)

                     Glavni nedostaci koje je Komisija utvrdila u predloženom planu djelovanja odnosili su se na više propusta u ispunjavanju obveza propisanih međunarodnim pravom, posebno u vezi s nedonošenjem odgovarajućeg pravnog okvira, nepostojanjem primjerenog i učinkovitog sustava praćenja, nepostojanjem programa promatrača, nepostojanjem sustava kažnjavanja koji bi imao odvraćajući učinak te nepravilnom provedbom programa certificiranja ulova. Drugi utvrđeni nedostaci odnose se općenitije na nepoštovanje međunarodnih obveza, uključujući preporuke i odluke regionalnih organizacija za upravljanje u ribarstvu te uvjete za registraciju plovila u skladu s međunarodnim pravom. Također je utvrđeno nepoštovanje preporuka i odluka mjerodavnih tijela, kao što je Međunarodni plan djelovanja Ujedinjenih naroda za sprečavanje nezakonitog, neprijavljenog i nereguliranog ribolova. Međutim, nepoštovanje neobvezujućih preporuka i odluka uzeto je u obzir samo kao popratni dokaz, a ne kao osnova za utvrđivanje.

                     (20)

                     U Provedbenoj odluci 2014/715/EU, Komisija je na temelju Uredbe (EZ) br. 1005/2008 utvrdila Šri Lanku kao nekooperativnu treću zemlju.

                     (21)

                     U pogledu mogućih ograničenja s kojima se Šri Lanka suočava kao zemlja u razvoju, utvrđuje se da njezina opća razina razvijenosti ne utječe negativno na specifični razvojni status i ukupne rezultate Šri Lanke u pogledu ribarstva.

                     (22)

                     Uzimajući u obzir Odluku od 15. studenoga 2012. i Provedbenu odluku 2014/715/EU kao i postupak dijaloga koji je sa Šri Lankom provela Komisija te njegov ishod, može se zaključiti da su djelovanja koja je Šri Lanka poduzela s obzirom na njezine obveze kao države zastave nedostatna za ispunjavanje članaka 94., 117. i 118. Konvencije Ujedinjenih naroda o pravu mora i članaka 18., 19. i 20. Sporazuma Ujedinjenih naroda o ribljim stokovima.

                     (23)

                     Prema tome, Šri Lanka nije ispunila svoje obveze prema međunarodnom pravu kao država zastave da poduzme djelovanja radi sprečavanja, suzbijanja i zaustavljanja ribolova NNN.

               4.   USPOSTAVLJANJE POPISA NEKOOPERATIVNIH TREĆIH ZEMALJA

                     (24)

                     S obzirom na zaključke donesene u pogledu Šri Lanke, tu državu trebalo bi dodati, u skladu s člankom 33. Uredbe (EZ) br. 1005/2008, na popis nekooperativnih trećih zemalja uspostavljen Provedbenom odlukom 2014/170/EU kako je izmjenjena Provedbenom odlukom Vijeća 2014/914/EU (5). Provedbenu odluku 2014/170/EU trebalo bi stoga na odgovarajući način izmijeniti.

                     (25)

                     Djelovanja u odnosu na Šri Lanku u obliku mjera koje bi trebalo primijeniti navedena su u članku 38. Uredbe (EZ) br. 1005/2008. Zabranom uvoza obuhvaćeni su svi stokovi i vrste kako su definirani u članku 2. stavku 8. Uredbe (EZ) br. 1005/2008 jer razlog za utvrđivanje kao nekooperativne treće zemlje nije nepostojanje odgovarajućih mjera u pogledu ribolova NNN koji pogađa određeni stok ili vrstu.

                     (26)

                     Napominje se da ribolov NNN, između ostalog, osiromašuje riblje stokove, uništava morska staništa, ugrožava očuvanje i održivo iskorištavanje morskih resursa, narušava tržišno natjecanje, ugrožava sigurnost hrane, stavlja poštene ribare u nepravedno nepovoljan položaj te slabi obalne zajednice. S obzirom na veličinu problema povezanih s ribolovom NNN, smatra se potrebnim da Unija žurno provede djelovanja u odnosu na Šri Lanku kao nekooperativnu zemlju. S obzirom na to pitanje, ova Odluka trebala bi stupiti na snagu sljedećeg dana od dana objave u Službenom listu Europske unije.

                     (27)

                     Ako Šri Lanka dokaže da je stanje zbog kojeg je bila uvrštena na popis ispravljeno, Vijeće kvalificiranom većinom na prijedlog Komisije briše tu zemlju s popisa nekooperativnih trećih zemalja u skladu s člankom 34. stavkom 1. Uredbe (EZ) br. 1005/2008. Odlukom o brisanju s popisa trebalo bi u obzir uzeti i to je li Šri Lanka poduzela konkretne mjere kojima se može postići trajno poboljšanje stanja,

               DONIJELO JE OVU ODLUKU:

            Članak 1.
            Demokratska Socijalistička Republika Šri Lanka dodaje se u Prilog Provedbenoj odluci 2014/170/EU.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 26. siječnja 2015.

                  Za Vijeće

                  Predsjednik

               J. DŪKLAVS

            (1)  SL L 286, 29.10.2008., str. 1.

            (2)  Odluka Komisije od 15. studenoga 2012. o obavješćivanju trećih zemalja da prema mišljenju Komisije postoji mogućnost njihova utvrđivanja kao nekooperativnih trećih zemalja na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL C 354, 17.11.2012., str. 1.).

            (3)  Provedbena odluka Vijeća 2014/170/EU od 24. ožujka 2014. o uspostavljanju popisa nekooperativnih trećih zemalja borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 91, 27.3.2014., str. 43.).

            (4)  Provedbena odluka Komisije 2014/715/EU оd 14. listopada 2014. o utvrđivanju treće zemlje za koju Komisija smatra da je nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL L 297, 15.10.2014., str. 13.).

            (5)  Provedbena odluka Vijeća 2014/914/EU od 15. prosinca 2014. o izmjeni Provedbene odluke 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u pogledu Belizea (SL L 360, 17.12.2014., str. 53.).


title: Provedbena odluka Komisije (EU) 2016/1950 оd 4. studenoga 2016. o neodobravanju određenih biocidnih aktivnih tvari na temelju Uredbe (EU) br. 528/2012 Europskog parlamenta i Vijeća (Tekst značajan za EGP )

text:
               8.11.2016

               HR

               Službeni list Europske unije

               L 300/14

         PROVEDBENA ODLUKA KOMISIJE (EU) 2016/1950
   оd 4. studenoga 2016.
   o neodobravanju određenih biocidnih aktivnih tvari na temelju Uredbe (EU) br. 528/2012 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               U dijelu 2. Priloga II. Delegiranoj uredbi Komisije (EU) br. 1062/2014 (2) utvrđen je popis kombinacija aktivne tvari/vrste proizvoda bez podrške na dan 4. kolovoza 2014. i za koje, u skladu s člankom 14. stavkom 3. te Uredbe, sve osobe mogu prijaviti interes za preuzimanje uloge sudionika za jednu ili više tih kombinacija tvari/vrste proizvoda u roku od 12 mjeseci od datuma stupanja na snagu te Uredbe.

               (2)

               Za neke kombinacije tvari/vrste proizvoda nije izražen interes ili, u slučaju da je interes izražen, prijava je odbijena u skladu s člankom 17. stavcima 4. ili 5. Delegirane uredbe (EU) br. 1062/2014.

               (3)

               U skladu s člankom 20. te Uredbe te kombinacije tvari/vrste proizvoda ne bi trebalo odobriti za uporabu u biocidnim proizvodima.

               (4)

               Mjere predviđene ovom Odlukom u skladu su s mišljenjem Stalnog odbora za biocidne proizvode,

         DONIJELA JE OVU ODLUKU:
   Članak 1.
   Aktivne tvari navedene u Prilogu ovoj Odluci ne odobravaju se za vrste proizvoda koje su navedene u Prilogu.
   Članak 2.
   Ova Odluka stupa na snagu dvadesetoga dana od dana objave u Službenom listu Europske unije.

      Sastavljeno u Bruxellesu 4. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      PRILOG
      Kombinacije aktivne tvari/vrste proizvoda koje se ne odobravaju:

                  —

                  kombinacije tvari/vrste proizvoda navedene u tablici u nastavku, uključujući sve oblike nanomaterijala,

                  —

                  svi oblici nanomaterijala svih kombinacija tvari/vrste proizvoda navedenih u tablici u dijelu 1. Priloga II. Delegiranoj uredbi (EU) br. 1062/2014, osim onih oblika nanomaterijala navedenih u toj tablici, te

                  —

                  svi oblici nanomaterijala svih kombinacija aktivnih tvari/vrste proizvoda koje su odobrene do 4. kolovoza 2014., osim onih izričito odobrenih.

                  Broj unosa u Prilogu II. Delegiranoj uredbi (EU) br. 1062/2014

                  Naziv tvari

                  Država članica izvjestiteljica

                  EZ broj

                  CAS broj

                  Vrsta/vrste proizvoda

                  1021

                  1,3-dikloro-5,5-dimetilhidantoin (redefiniran u skladu s unosom 152)

                  NL

                  204-258-7

                  118-52-5

                  11

                  166

                  cetalkonijev klorid (vidjeti unos 948)

                  IT

                  204-526-3

                  122-18-9

                  1, 2, 3, 4, 8, 10, 11, 12

                  167

                  benzildimetil(oktadecil)amonijev klorid (vidjeti unos 948)

                  IT

                  204-527-9

                  122-19-0

                  1, 2, 3, 4, 8, 10, 11, 12

                  213

                  benzododecinijev klorid (vidjeti unos 948)

                  IT

                  205-351-5

                  139-07-1

                  1, 2, 3, 4, 8, 10, 11, 12

                  214

                  miristalkonijev klorid (vidjeti unos 948)

                  IT

                  205-352-0

                  139-08-2

                  1, 2, 3, 4, 8, 10, 11, 12

                  331

                  didecildimetilamonijev bromid (vidjeti unos 949)

                  IT

                  219-234-1

                  2390-68-3

                  1, 2, 3, 4, 8, 10, 11, 12

                  384

                  dimetildioktilamonijev klorid (vidjeti unos 949)

                  IT

                  226-901-0

                  5538-94-3

                  1, 2, 3, 4, 8, 10, 11, 12

                  399

                  benzildodecildimetilamonijev bromid (vidjeti unos 948)

                  IT

                  230-698-4

                  7281-04-1

                  1, 2, 3, 4, 8, 10, 11, 12

                  418

                  silicijev dioksid — amorfni

                  FR

                  231-545-4

                  7631-86-9

                  18

                  449

                  bakrov sulfat

                  FR

                  231-847-6

                  7758-98-7

                  2

                  554

                  p-[(dijodometil)sulfonil]toluen

                  UK

                  243-468-3

                  20018-09-1

                  2

                  587

                  decildimetiloktilamonijev klorid (vidjeti unos 949)

                  IT

                  251-035-5

                  32426-11-2

                  1, 2, 3, 4, 8, 10, 11, 12

                  601

                  benzildimetiloletilamonijev klorid (vidjeti unos 948)

                  IT

                  253-363-4

                  37139-99-4

                  1, 2, 3, 4, 8, 10, 11, 12

                  615

                  3-fenoksibenzil (1RS,3RS;1RS,3SR)-3-(2,2-diklorovinil)-2,2-dimetilciklopropankarboksilat (permetrin)

                  IE

                  258-067-9

                  52645-53-1

                  9

                  637

                  kvaterni amonijevi spojevi, benzilkoko alkildimetil, kloridi (vidjeti unos 948)

                  IT

                  263-080-8

                  61789-71-7

                  1, 2, 3, 4, 8, 10, 11, 12

                  638

                  kvaterni amonijevi spojevi, dikokoalkil dimetil, kloridi (vidjeti unos 949)

                  IT

                  263-087-6

                  61789-77-3

                  1, 2, 3, 4, 8, 10, 11, 12

                  639

                  kvaterni amonijevi spojevi, bis(hidrogenirani lojev alkil)dimetil, kloridi (vidjeti unos 949)

                  IT

                  263-090-2

                  61789-80-8

                  1, 2, 3, 4, 8, 10, 11, 12

                  647

                  kvaterni amonijevi spojevi, benzil-C8-18-alkildimetil, kloridi (vidjeti unos 948)

                  IT

                  264-151-6

                  63449-41-2

                  1, 2, 3, 4, 8, 10, 11, 12

                  668

                  kvaterni amonijevi spojevi, di-C6-12-alkildimetil, kloridi (vidjeti unos 949)

                  IT

                  269-925-7

                  68391-06-0

                  1, 2, 3, 4, 8, 10, 11, 12

                  670

                  kvaterni amonijevi spojevi, benzil-C8-16-alkildimetil, kloridi (vidjeti unos 948)

                  IT

                  270-324-7

                  68424-84-0

                  1, 2, 3, 4, 8, 10, 11, 12

                  689

                  kvaterni amonijevi spojevi, benzil-C10-16-alkildimetil, kloridi (vidjeti unos 948)

                  IT

                  273-544-1

                  68989-00-4

                  1, 2, 3, 4, 8, 10, 11, 12

                  692

                  amini, C10-16-alkildimetil, N-oksidi

                  PT

                  274-687-2

                  70592-80-2

                  2

                  697

                  kvaterni amonijevi spojevi, di-C8-18-alkildimetil, kloridi (vidjeti unos 949)

                  IT

                  277-453-8

                  73398-64-8

                  1, 2, 3, 4, 8, 10, 11, 12

                  1000

                  divodikov bis[monoperoksiftalato(2-)-O1,OO1]magnezat(2-) heksahidrat

                  PL

                  279-013-0

                  14915-85-4

                  2

                  998

                  ekstrakt margosa, osim ekstrakta iz koštica Azadirchta indica ekstrahiranog vodom i dalje obrađenog organskim otapalima i osim ekstrakta iz hladnoprešanog ulja iz koštica Azadirachta Indica ekstrahiranog superkritičnim ugljikovim dioksidom

                  DE

                  283-644-7

                  84696-25-3

                  18

                  741

                  kvaterni amonijevi spojevi, benzil-C8-18-alkildimetil, bromidi (vidjeti unos 948)

                  IT

                  293-522-5

                  91080-29-4

                  1, 2, 3, 4, 8, 10, 11, 12

                  1020

                  1,3-dikloro-5-etil-5-metilimidazolidin-2,4-dion (redefiniran prema unosu 777)

                  NL

                  401-570-7

                  89415-87-2

                  11

                  778

                  1-(4-klorofenil)-4,4-dimetil-3-(1,2,4-triazol-1-ilmetil)pentan-3-ol (tebukonazol)

                  DK

                  403-640-2

                  107534-96-3

                  9

                  805

                  produkt reakcije dimetil adipata, dimetil glutarata i dimetil sukcinata s vodikovim peroksidom (perestan)

                  HU

                  432-790-1

                  nije primjenjivo

                  2

                  923

                  alkil-benzil-dimetilamonijev klorid/benzalkonijev klorid (vidjeti unos 948)

                  IT

                  smjesa

                  8001-54-5

                  1, 2, 3, 4, 8, 10, 11, 12

                  949

                  kvaterni amonijevi spojevi (dialkildimetil (alkil iz C6-C18, zasićen i nezasićen, lojev alkil, koko alkil i sojin alkil) kloridi, bromidi ili metilsulfati) (DDAC)

                  IT

                  smjesa tvari navedenih u popisu EINECS

                  nije primjenjivo

                  1, 2, 3, 4, 8, 10, 11, 12

                  950

                  kvaterni amonijevi spojevi (alkiltrimetil (alkil iz C8-C18, zasićen i nezasićen, lojev alkil, koko alkil i sojin alkil) kloridi, bromidi ili metilsulfati) (TMAC)

                  IT

                  smjesa tvari navedenih u popisu EINECS

                  nije primjenjivo

                  8

                  948

                  kvaterni amonijevi spojevi (benzilalkildimetil (alkil iz C8-C22, zasićen i nezasićen, lojev alkil, koko alkil i sojin alkil) kloridi, bromidi ili hidroksidi) (BKC)

                  IT

                  smjesa tvari navedenih u popisu EINECS

                  nije primjenjivo

                  1, 2, 3, 4, 8, 10, 11, 12

                  849

                  3-fenoksibenzil (1R)-cis,trans-2,2-dimetil-3-(2-metilprop-1-enil)ciklopropankarboksilat (d-fenotrin)

                  IE

                  nije primjenjivo

                  188023-86-1

                  18

                  1001

                  kvaterni amonijevi spojevi, benzil-C12-16-alkildimetil, kloridi (osim tvari obuhvaćene unosom 671)

                  IT

                  nije primjenjivo

                  nije primjenjivo

                  1, 2, 3, 4, 8, 10, 11, 12, 22

                  1002

                  kvaterni amonijevi spojevi, benzil-C12-18-alkildimetil, kloridi (osim tvari obuhvaćene unosom 667)

                  IT

                  nije primjenjivo

                  nije primjenjivo

                  1, 2, 3, 4, 10, 11, 12, 22

                  1003

                  kvaterni amonijevi spojevi, C12-14-alkil[(etilfenil)metil]dimetil, kloridi (osim tvari obuhvaćene unosom 725)

                  IT

                  nije primjenjivo

                  nije primjenjivo

                  1, 2, 3, 4, 10, 11, 12, 22

                  1005

                  kvaterni amonijevi spojevi, benzil-C12-14-alkildimetil, kloridi (osim tvari obuhvaćene unosom 724)

                  IT

                  nije primjenjivo

                  nije primjenjivo

                  1, 2, 3, 4, 10, 11, 12, 22

                  1006

                  staklo srebro-cink-aluminij-bor fosfata/staklo oksid, sadrži srebro i cink

                  SE

                  nije primjenjivo

                  398477-47-9

                  2, 7, 9

                  1009

                  kvaterni amonijevi spojevi, di-C8-10-alkildimetil, kloridi (osim tvari obuhvaćene unosom 673)

                  IT

                  nije primjenjivo

                  nije primjenjivo

                  1, 2, 3, 4, 5, 6, 10, 11, 12

                  1011

                  kvaterni amonijevi spojevi, koko alkiltrimetil, kloridi (osim tvari obuhvaćene unosom 635)

                  IT

                  nije primjenjivo

                  nije primjenjivo

                  8

                  1012

                  aluminij natrij silikat-kompleks srebro cink/srebro-cink-zeolit

                  SE

                  nije primjenjivo

                  130328-20-0

                  2, 7, 9

                  598

                  (±)-1-(.beta.-aliloksi-2,4-diklorofeniletil)imidazol (tehnički čist imazalil)

                  DE

                  sredstvo za zaštitu bilja

                  73790-28-0

                  3